BURSA HUNGARICA PÁLYÁZAT


Dédestapolcsány Község Önkormányzata az Emberi Erőforrások Minisztériumával együttműködve kiírta 2019. évre a BURSA HUNGARICA Felsőoktatási Önkormányzati Ösztöndíjpályázatot a 2018/2019. tanév második és a 2019/2020. tanév első félévére vonatkozóan.


A pályázatok benyújtási határideje: 2018. november 06.

Idén nincs külön papír alapú pályázati adatlap,

a pályázatot elektronikus formában a

https:// bursa.emet.hu/paly/palybelep.aspx
oldalon kell kitölteni, majd kinyomtatni, aláírni, és a kötelező mellékletekkel együtt az Önkormányzathoz a fenti határidőig eljuttatni.


„A” típusú pályázatot nyújthatnak be azok az önkormányzat területén lakóhellyel rendelkező pályázók, akik felsőoktatási intézményben (felsőoktatási hallgatói jogviszony keretében), nappali tagozaton folytatják tanulmányaikat.


„B” típusú pályázatra azok az önkormányzat területén lakóhellyel rendelkező pályázók jelentkezhetnek, akik 2019/2020. tanévtől kezdődően felsőoktatási intézményben nappali tagozatos felsőoktatási képzésben kívánnak részt venni. (támogatásban csak azok részesülnek majd, akik tanulmányaikat a felsőoktatási intézményben ténylegesen meg is kezdik!)

További feltétel, hogy a pályázó családjában az egy főre eső havi átlagjövedelem nem lehet magasabb, mint 85.500.- Ft.

Kötelező mellékletek: hallgatói jogviszony igazolása, jövedelemigazolások

A részletes pályázati kiírás megtalálható a hirdetőtáblákon, illetve kérhető az önkormányzatnál!


Ügyintéző: Fehérné Balogi Erzsébet, 48/501-034

